
DR.30.10.2002 9 
 

  

mempunyai begitu banyak.  Tengok apa ini, di Semenanjung sahaja berbagai bahasa, kita 
mempunyai 24 jenis surat khabar dan di Sabah, Sarawak kita mempunyai 16 jenis, asing 
kita mempunyai 23 tajuk.  Semua melebihi 63 jenis. Kalau tidak bebas itu, apa maksud 
kebebasan saya tidak tahu.   

 Mengenai soalan Yang Berhormat kalau kita buat permohonan untuk mengadakan 
lidah rasmi parti kita atau penerbitan kita harus menepati syarat-syarat yang telah 
ditetapkan. Semua tidak dikecualikan. Sesiapa harus ingin memohon harus menepati 
syarat-syarat. Jika tidak menepati syarat-syarat kerajaan tidak mempunyai pilihan yang lain, 
kita tolaklah. Macam permohonan yang disebut oleh Yang Berhormat, mungkin Yang 
Berhormat boleh dapat balik, bincang tengok, tanya tengok sama ada di mana mereka ini 
tidak menetapi syarat-syarat, hah, kalau tidak menepati, kita tolak. Itu saja.  

Sekian, terima kasih. 

7. Tuan Chang See Ten [Gelang Patah] minta Menteri Perdagangan Antarabangsa 
dan Industri menyatakan prestasi Perbadanan Pembangunan Industri Kecil dan Sederhana 
atau SMIDEC setakat ini dalam pembangunan IKS supaya memantapkan mereka 
menghadapi cabaran pelaksanaan AFTA dan WTO, sila huraikan langkah-langkah yang 
berkesan yang telah dilaksanakan untuk mempertingkatkan persaingan IKS dalam era 
globalisasi terkini. 

 Setiausaha Parlimen Kementerian Perdagangan Antarabangsa dan Industri 
[Datuk Fu Ah Kiow]: Perbadanan Pembangunan Industri Kecil dan Sederhana atau 
SMIDEC berperanan untuk membantu memantapkan dan membangunkan enterprise kecil 
dan sederhana terutamanya dalam sektor perkilangan supaya lebih berdaya saing, 
produktif dan efisien dalam menghadapi persaingan domestik dan global. Menyedari akan 
kepentingan IKS terhadap pertumbuhan ekonomi negara SMIDEC melaksanakan program-
program kesedaran dan peningkatan  keupayaan yang memberi fokus kepada; 

(i) kemudahan dan bantuan kewangan; 

(ii) usaha-usaha meningkatkan produktiviti dan kualiti; 

(iii) peningkatan kemahiran tenaga kerja; 

(iv) menggalakkan rantaian industri antara IKS dengan syarikat 
besar dan multinasional  atau MNC;   

(v) menggalakkan penggunaan teknologi maklumat untuk  
meningkatkan kecekapan; dan  

(vi) usaha-usaha untuk meluaskan pasaran melalui aktiviti promosi 
eksport. 

 Secara keseluruhan sehingga Ogos tahun 2002 SMIDEC telah meluluskan 
sejumlah 6,440 permohonan daripada lebih kurang 5,000 IKS bagi mendapatkan bantuan 
dari skim-skim disediakan dengan nilai sebanyak RM392.6 juta.  Antara skim bantuan yang 
disediakan ialah pembangunan pasaran eksport.  SMIDEC terlibat menyediakan bantuan 
kewangan kepada EKS untuk melaksanakan perancangan perniagaan dan pembangunan 
pasaran eksport. Sehingga Ogos 2002 SMIDEC telah meluluskan sebanyak 2,488 
permohonan dari syarikat EKS melibatkan bantuan berjumlah RM22.9 juta.  Usaha tersebut 
berjaya meningkatkan prestasi eksport di kalangan EKS. 

 Kajian yang dijalankan oleh SMIDEC menunjukkan bahawa 54.7% daripada 1,009 
EKS disoal selidik termasuk syarikat berdaftar dan tidak berdaftar dengan SMIDEC terlibat 
dalam aktiviti eksport dengan menyumbang 10.8% kepada jumlah keseluruhan eksport 
produk perkilangan.   

 Skim yang kedua ialah peningkatan produktiviti, kualiti dan persijilan antara- 
bangsa. Bagi membantu EKS bagi meningkatkan daya saing dalam pasaran eksport 
SMIDEC menyediakan geran khas bagi memudahkan untuk kemudahan EKS meningkat- 
kan produktiviti dan kualiti serta mendapatkan persijilan piawaian antarabangsa bagi produk 
dan proses pengeluaran. Sehingga Ogos 2002 SMIDEC telah meluluskan 1,130 
permohonan dengan nilai sebanyak RM41.1 juta.  Hasil daripada program peningkatan 



mempunyai begitu banyak. Tengok apa ini, di Semenanjung sahaja berbagai bahasa, kita mempunyai 24 jenis surat khabar dan di Sabah, Sarawak kita mempunyai 16 jenis, asing kita mempunyai 23 tajuk. Semua melebihi 63 jenis. Kalau tidak bebas itu, apa maksud kebebasan saya tidak tahu. Mengenai soalan Yang Berhormat kalau kita buat permohonan untuk mengadakan lidah rasmi parti kita atau penerbitan kita harus menepati syarat-syarat yang telah ditetapkan. Semua tidak dikecualikan. Sesiapa harus ingin memohon harus menepati syarat-syarat. Jika tidak menepati syarat-syarat kerajaan tidak mempunyai pilihan yang lain, kita tolaklah. Macam permohonan yang disebut oleh Yang Berhormat, mungkin Yang Berhormat boleh dapat balik, bincang tengok, tanya tengok sama ada di mana mereka ini tidak menetapi syarat-syarat, hah, kalau tidak menepati, kita tolak. Itu saja. Sekian, terima kasih. 7. Tuan Chang See Ten [Gelang Patah] minta Menteri Perdagangan Antarabangsa dan Industri menyatakan prestasi Perbadanan Pembangunan Industri Kecil dan Sederhana atau SMIDEC setakat ini dalam pembangunan IKS supaya memantapkan mereka menghadapi cabaran pelaksanaan AFTA dan WTO, sila huraikan langkah-langkah yang berkesan yang telah dilaksanakan untuk mempertingkatkan persaingan IKS dalam era globalisasi terkini. Setiausaha Parlimen Kementerian Perdagangan Antarabangsa dan Industri [Datuk Fu Ah Kiow]: Perbadanan Pembangunan Industri Kecil dan Sederhana atau SMIDEC berperanan untuk membantu memantapkan dan membangunkan enterprise kecil dan sederhana terutamanya dalam sektor perkilangan supaya lebih berdaya saing, produktif dan efisien dalam menghadapi persaingan domestik dan global. Menyedari akan kepentingan IKS terhadap pertumbuhan ekonomi negara SMIDEC melaksanakan program- program kesedaran dan peningkatan keupayaan yang memberi fokus kepada; (i) kemudahan dan bantuan kewangan; (ii) usaha-usaha meningkatkan produktiviti dan kualiti; (iii) peningkatan kemahiran tenaga kerja; (iv) menggalakkan rantaian industri antara IKS dengan syarikat besar dan multinasional atau MNC; (v) menggalakkan penggunaan teknologi maklumat untuk meningkatkan kecekapan; dan. (vi) usaha-usaha untuk meluaskan pasaran melalui aktiviti promosi eksport. Secara keseluruhan sehingga Ogos tahun 2002 SMIDEC telah meluluskan sejumlah 6,440 permohonan daripada lebih kurang 5,000 IKS bagi mendapatkan bantuan dari skim-skim disediakan dengan nilai sebanyak RM392.6 juta. Antara skim bantuan yang disediakan ialah pembangunan pasaran eksport. SMIDEC terlibat menyediakan bantuan kewangan kepada EKS untuk melaksanakan perancangan perniagaan dan pembangunan pasaran eksport. Sehingga Ogos 2002 SMIDEC telah meluluskan sebanyak 2,488 permohonan dari syarikat EKS melibatkan bantuan berjumlah RM22.9 juta. Usaha tersebut berjaya meningkatkan prestasi eksport di kalangan EKS. Kajian yang dijalankan oleh SMIDEC menunjukkan bahawa 54.7% daripada 1,009 EKS disoal selidik termasuk syarikat berdaftar dan tidak berdaftar dengan SMIDEC terlibat dalam aktiviti eksport dengan menyumbang 10.8% kepada jumlah keseluruhan eksport produk perkilangan. Skim yang kedua ialah peningkatan produktiviti, kualiti dan persijilan antara- bangsa. Bagi membantu EKS bagi meningkatkan daya saing dalam pasaran eksport SMIDEC menyediakan geran khas bagi memudahkan untuk kemudahan EKS meningkat- kan produktiviti dan kualiti serta mendapatkan persijilan piawaian antarabangsa bagi produk dan proses pengeluaran. Sehingga Ogos 2002 SMIDEC telah meluluskan 1,130 permohonan dengan nilai sebanyak RM41.1 juta. Hasil daripada program peningkatan.